ملكة جمال العرب شروق الشلواطي لي كانت حديث الصحافة الاسبوع الماضي في قضية طلاقها من راجلها العراقي رجعات للور وكتعيش أزمة نفسية خيبة. التبركيكة لي جابت “كود” أن شروق لي وصلات لسطاج الوحش مع راجلها العراقي في ألمانيا ولي شوهاتو بالصوت والصورة وبينات وجهو الحقيقي، وفضحات انه ضربها، تنادم معاها الحال حيت خرجات داكشي الخاص بهم للعموم. شروق ماتسوقاتش لشنو قالو في مواقع التواصل الاجتماعي ولكن كثرات الهضرة بين العائلات وكولشي عطا رأيو في طريقة التعامل ديالها مع القضية ولي اعتابروها بزاف غير لائقة ومكانش خاص توصل للانترنت. وناضت الحرب بين شروق وراجلها وكل واحد عطا روايتو في الموضوع، ولي مؤكد انهم قلبوها صباط من بعد شهر على زواجهم الاسطوري لي دارتو باطمة ولي جاب ليها فيه ميرسيديس وايفون اخر ماكاين، وكادوات بالملايين. 
من بعد سطاج الوحش. شروق الشلواطي كتعيش أزمة نفسية ورجعات للور تسمع لعظامها